《寄题胡茂老枢密横山堂》
宋代·孙觌

古县水山国，万室蟠其中。环成千嶂合，并合不泉通。

我公擅一壑，曾云生荡胸。放神八极外，坐驾两腋风。

峨峨十二环，半出帘幕重。修眉画新就，一抹翠扫空。

欣对惬平生，似为悦已容。百金置酒地，窗户浮青红。

高陵拄笏见，采菊篱下逢。坡陀径千丈，横绝垂天雄。

日丽莺谷晚，沙喧燕泥融。悠然命巾车，往往载客从。

大句琢天巧，朱弦奏三终。溪山久寂寥，高辞擅无穷。

天王驾群英，长辔系九戎。安知横山下，一榻似老龙。

功名方鼎来，龟祥兆飞熊。勒石诵中兴，浯台两穹崇。

西州归谢傅，东海表太公。千年丁令威，骑鹤还故宫。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。